Склопи твоје очи плаве
Склопи твоје очи плаве

Склопи твоје очи илаве, 
Сакриј твоје груди беле, 
Давно сам се одрекао 
Тих добара, мила селе.

Ја сам им'о лепу драгу 
Ка' из неба да је пала — 
За њом венем — кобна смрт је 
Већ одавна прогутала.

Па сад, када сетан видим 
Лепо чедо, ка' ти што си, 
Жалосно ме осећање 
Међ' гробове сиње носи.

Међ' гробове, међ' крстове, 
Где ј' и њена плоча бела, 
Где је клета срећа моја 
Мени цео свет однела.

Зато скривај лице твоје 
И те дуге, плаве веђе
За онога, кој' те воли —
Кој' је можда боље среће.

А ако си срцем рада 
Да ме твоја младост грије, 
Ти ми служи вино хладно 
Јер ми с' тако слађе пије.

Напомене 

 Ова песма је први пут објављена у збирци Песме, 1863 стр. 42

Извори 

 Милорад П. Шапчанин: Целокупна дела, Књига прва, страна 50-51. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин